Id-Deċiżjoni tal-Kummissjoni
tas-16 ta' Diċembru 1997
li temenda d-Deċiżjoni 97/569/KE dwar it-tfassil ta' elenki provviżorji ta' stabbilimenti ta' pajjiżi terzi li minnhom l-Istati Membri jawtorizzaw l-importazzjoni tal-prodotti tal-laħam
(Test b'rilevanza għaż-ŻEE)
(98/9/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta' Ġunju 1995 dwar il-kondizzjonijiet għat-tfassil, għall-perjodu interim, ta' elenki provviżorji ta' stabbilimenti ta' pajjiżi terzi li minnhom l-Istati Membri jkunu awtorizzati li jimportaw ċerti prodotti ta' oriġini ta' l-annimali, prodotti tas-sajd jew molluski bivalve [1], kif emendata mid-Deċiżjoni 97/34/KE [2], u b'mod partikolari l-Artikolu 2(4) ta' din.
Billi l-elenki provviżorji ta' stabbilimenti f'pajjiżi terzi li jipproduċu prodotti tal-laħam tfasslu b'Deċiżjoni tal-Kummissjoni 97/569/KE [3];
Billi l-Affrika ta' Isfel bagħtet elenku ta' stabbilimenti li jipproduċu l-prodotti tal-laħam tat-tjur u li għalih l-awtoritajiet responsabbli jiċċertifikaw li l-istabbiliment huwa skond ir-regoli tal-Komunità;
Billi elenku provviżorju ta' stabbilimenti li jipproduċu l-prodotti tal-laħam tat-tjur jista' b'hekk jitfassal għall-Affrika t'Isfel; billi għandhom għalhekk isiru l-emendi għad-Deċiżjoni 97/569/KE skond hekk;
Billi l-miżuri previsti f'din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-Anness għal din id-Deċiżjoni jiżdied ma' l-Anness għad-Deċiżjoni 97/569/KE.
Artikolu 2
Din id-Deċiżjoni għandha tapplika mill-15 ta' Diċembru 1997.
Artikolu 3
Din id-Deċiżjoni hi ndirizzata lejn l-Istati Membri.
Magħmula fi Brussel, fis-16 ta' Diċembru 1997.